Diari Oficial de la Generalitat Valenciana


Sumari del DOGV 2332, del 26-08-1994 (1994/832265)

DECRET 160/1994, de 29 de juliol, del Govern Valencià, pel qual es crea l'Escola Oficial de Turisme de la Generalitat Valenciana.
---------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/29/160/dof/vci/html**

### Dades del document

Número de DOGV
:   2332

Data del DOGV
:   26-08-1994

Secció del DOGV
:   DISPOSICIONS GENERALS

Número del document
:   1994/832265


Data del document
:   29-07-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 160/1994, de 29 de juliol, del Govern Valencià, pel qual es crea l'Escola Oficial de Turisme de la Generalitat Valenciana. [94/5945]  
La importància del sector turístic en el marc econòmic de la Comunitat Valenciana, la previsió d'àmplies expectatives de futur per al susdit sector i la mateixa demanda dels integrants d'aquest en matèria de formació, configuren en l'actualitat com objectiu prioritari de la Generalitat Valenciana la creació d'una Escola Oficial de Turisme.  
L'article 31 de l'Estatut d'Autonomia de la Comunitat Valenciana, atribueix a la Generalitat Valenciana la competència exclusiva en matèria de turisme, i l'article 35 del susdit estatut, la regulació i administració de l'ensenyament en tota la seua extensió, nivells i graus, modalitats i especialitats, sense perjudici d'allò previst en els articles 27 i 149.30.1 de la Constitució Espanyola.  
En el marc susdit, pel Reial Decret 1294/1984, de 27 de juny, sobre traspàs de funcions i serveis de l'administració de l'estat a la Comunitat Valenciana en matèria de Turisme, la Generalitat Valenciana va assumir la regulació, coordinació i foment dels professions turístiques, i també la regulació i l'administració de l'ensenyament per a la formació i perfeccionament dels professionals del turisme.  
Així mateix, el Reial Decret 2093/1983, de 28 de juliol, sobre traspàs de funcions i serveis de l'administració de l'estat a la Comunitat Valenciana en matèria d'educació, va establir l'assumpció per la Generalitat Valenciana de la dependència i titularitat administrativa sobre els ensenyaments especialitzats, i queda a favor de l'estat l'ordenació general del sistema educatiu i la regulació de les condicions per a l'obtenció, expedició i homologació de títols acadèmics i professionals vàlids per a tot el territori espanyol, i també la determinació dels efectes acadèmics i professionals d'aquests.  
D'altra banda, el Reial Decret de 14 d'abril de 1980 regula els ensenyaments destinats a la formació turística i el seu article 1 determina que aquests tindran el caràcter d'ensenyaments especialitzats. La disposició addicional 19 de la Llei Orgànica 1/1990, d'Ordenació General del Sistema Educatiu, estableix que els ensenyaments especialitzats de turisme continuaran regint-se per les seues normes específiques.  
En virtut d'això, a proposta dels consellers d'Educació i Ciència i d'Indústria, Comerç i Turisme, i amb la deliberació prèvia del Govern Valencià en la reunió del dia 29 de juliol de 1994,  
DECRETE:  
Article primer  
1. Es crea l'Escola Oficial de Turisme de la Generalitat Valenciana, que tindrà la seua seu a la ciutat d'Alacant.  
2. L'Escola Oficial de Turisme de la Generalitat Valenciana dependrà de la Conselleria d'Indústria, Comerç i Turisme, a través de l'Institut Turístic Valencià (ITVA), sense perjudici de les competències que en matèria d'ensenyaments turístics corresponguen a la Conselleria d'Educació i Ciència i a l'administració general de l'estat.  
Article segon  
L' Escola Oficial de Turisme de la Generalitat Valenciana tindrà com a objectiu impartir, de conformitat amb les disposicions vigents en la matèria, ensenyaments tècnico-turístics especialitzats, i a fi d'obtenir el títol de tècnic d'empreses i activitats turístiques, i l'exercici de la tutela dels centres no estatals d'ensenyaments especialitzats de turisme de la Comunitat Valenciana.  
Així mateix, podrà impartir els cursos d'especialització per a tècnics d'empreses i activitats turístiques.  
Article tercer  
Totes les qüestions relacionades amb el pla d'estudis, professorat, proves d'accés i titulació es regiran per la normativa vigent en la matèria.  
Article quart  
Els centres no estatals d'ensenyaments especialitzats de turisme que tinguen la seua seu al territori de la Comunitat Valenciana restaran adscrits, als efectes previstos en l'article 6.2 del Reial Decret 865/1980, de 14 d'abril, d'Ordenació dels Ensenyaments Turístics Especialitzats, a l'Escola Oficial de Turisme de la Generalitat Valenciana.  
Article cinqué  
1. L'ITVA podrà desenvolupar directament les activitats objecte de l'Escola Oficial de Turisme de la Generalitat Valenciana o determinar que aquestes siguen realitzades per mitjà dels oportuns instruments de col·laboració per altres administracions, organismes o entitats que disposen dels mitjans tècnics idonis i recursos humans adequats per a l'acompliment d'aquestes, després de l'acord de la Conselleria d'Indústria, Comerç i Turisme.  
2. L'administració, organisme o entitat que, si s'escau i segons allò establert a l'apartat precedent, assumisca activitats d'administració o gestió de l'Escola Oficial de Turisme, rebrà anualment de la Generalitat Valenciana l'aportació econòmica que s'acorde establir pel funcionament d'aquesta.  
Article sisé  
Es constituirà una comissió assessora de l'Escola Oficial de Turisme de la Generalitat Valenciana, que estarà integrada pels següents membres:  
a) President: conseller d'Indústria, Comerç i Turisme.  
b) Vice-president: conseller d'Educació i Ciència.  
c) Onze vocals, que seran els següents:  
- El director general de l'Institut Turístic Valencià.  
- El director de l'Escola Oficial de Turisme de la Generalitat Valenciana.  
- Quatre vocals designats a proposta respectivament de la Universitat d'Alacant, Universitat Jaume I de Castelló, Universitat Politècnica de Valencia i Universitat de València -Estudi General-.  
- Dos vocals designats pel conseller d'Educació i Ciència.  
- Tres vocals designats pel conseller d'Indústria, Comerç i Turisme entre persones de reconegut prestigi professional en el sector turístic o en el món acadèmic.  
d) El secretari de l'Escola Oficial de Turisme de la Generalitat Valenciana, amb veu però sense vot.  
DISPOSICIó TRANSITòRIA  
Primera  
Mentre que no es dicten les disposicions de desplegament d'aquest decret, s'aplicarà supletivament el que estableix el Reial Decret 865/1980, de 14 d'abril, d'Ordenació dels Ensenyaments Turístics Especialitzats, i les disposicions dictades en desplegament d'aquest.  
Segona  
Sense perjudici d'allò establert en l'article 4 del present decret, la convocatòria i la realització de proves d'avaluació final a què es refereix l'article 6.2 del Reial Decret 865/1980, de 14 d'abril, d'Ordenació dels Ensenyaments Turístics Especialitzats, l'efectuarà l'Escola Oficial de Turisme de la Generalitat Valenciana a partir del curs acadèmic 1994/95.  
DISPOSICIONS FINALS  
Primera  
Es faculta el conseller d'Indústria, Comerç i Turisme i al conseller d'Educació i Ciència per a dictar les normes necessàries per al desenvolupament i execució d'aquest decret.  
Segona  
Aquest decret vigirà l'endemà de la seua publicació en el Diari Oficial de la Generalitat Valenciana.  
Valencia, 29 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZáLEZ   
El conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI